ລາຍງານ ເສລີພາບ ການຊົມໃຊ້ ອິນເຕີແນັດ
ລາຍງານຈາກອົງການເອກກະຊົນ Freedom House ກ່າວວ່າ ເປັນປີທີຫ້າລຽນຕິດ ທີ່ມີຫລາຍປະເທດຣ່ວມກັນ
ສິດເສລີພາບທາງອິນເຕີແນັດຢູ່ໃນທົ່ວໂລກກຳລັງຊຸດໂຊມລົງ ອີງຕາມລາຍງານ ຂອງອົງການ Freedom House ຊຶ່ງເປັນ ກຸ່ມສັງເກດການອິດສະ ຫລະດ້ານສື່ມວນຊົນທີ່ກ່າວວ່າ ນີ້ເປັນ ປີທີຫ້າຕໍ່ລຽນຕິດທີ່ຫຼາຍໆປະເທດພາກັນກວດກາຂໍ້ມູນຂ່າວ ສານຕ່າງໆ ທາງອິນເຕີແນັດ ແລະຮຽກຮ້ອງໃຫ້ບໍລິສັດທັງ ຫລາຍ ແລະສ່ວນບຸກຄົນ ໃຫ້ພາກັນເອົາຂໍ້ມູນເຫຼົ່ານັ້ນອອກ ຫລືບໍ່ກໍຈະປະເຊີນກັບການລົງໂທດ Alberto Pimienta ມີ ລາຍງານກ່ຽວກັບເລື້ອງນີ້ ຊຶ່ງ ກິ່ງສະຫວັນ ຈະນຳມາ ສະເໜີທ່ານ Freedom House ຊຶ່ງເປັນອົງການຈັດຕັ້ງທີ່ບໍ່ຂຶ້ນກັບລັດຖະບານ ທີ່ທຳການສຶກສາ ຄົ້ນຄວ້າ ແລະສົ່ງເສີມປະຊາທິປະໄຕ ສິດເສລີພາບທາງດ້ານການ ເມືອງແລະສິດທິ ມະນຸດ ກ່າວວ່າ ຢູ່ປະເທດຕ່າງໆເຊັ່ນວ່າ ຈີນ ຣັດເຊຍ ແລະອີຣ່ານ ການພິມບົດຂຽນ ຕ່າງໆຢູ່ໜ້າອິນເຕີແນັດ ທີ່ແຕະຕ້ອງລັດຖະບານອາດ ເຮັດໃຫ້ທ່ານຕິດຄຸກໄດ້ ຍານາງ Sanja Kelly ຈາກອົງການ Freedom House ກ່າວວ່ ຢູ່ໃນລາຍງານປະຈຳປີກ່ຽວກັບການຊົມໃຊ້ອິນເຕີແນັດຂອງອົງການ Freedom ກ່າວວ່າ ຈີນ ຍັງສືບຕໍ່ເປັນຜູ້ລ່ວງລະເມີດຂີ້ຮ້າຍທີ່ສຸດ ສາດສະດາຈານ ຄົນໜຶ່ງ ສອນຢູ່່ມະຫາວິທະຍາໄລ ໄດ້ຖືກຕິດຄຸກຕະຫລອດຊີວິດ ຍ້ອນຕັ້ງຄຳຖາມກ່ຽວກັບ ນະໂຍບາຍຂອງລັດຖະບານ ຢູ່ໜ້າອິນເຕີແນັດ ທ່ານ Gady Epstein ອະດີດຫົວໜ້າຫ້ອງການ ດ້ານເສດຖະສາດ ທີ່ນະຄອນຫຼວງປັກ ກີ່ງ ກ່າວວ່າ ຢູ່ໃນຊີເຣຍ ບັນດານັກຂຽນຂ່າວທາງອິນເຕີແນັດ ພາກັນສ່ຽງຕໍ່ການຖືກຂ້າຕາຍ ຢູ່ໃນ ອີຣ່ານ ຊຶ່ງຕິດອັນດັບສາມ ໃນການລ່ວງລະເມີດທີ່ຂີ້ຮ້າຍສຸດ ເຖິງແມ່ນວ່າໄດ້ມີການ ປັບປຸງໃຫ້ດີຂຶ້ນກ່ຽວກັບການເຂົ້າເຖິງອິນເຕີແນັດກໍຕາມ ແຕ່ພວກນິຍົມ ແນວທາງ ເດີມບາງກຸ່ມຢູ່ໃນຄະນະນຳພາຂອງປະເທດ ຍັງສືບຕໍ່ທຳການຄວບຄຸມຢ່າງເຄັ່ງຄັດ ເຖິງແມ່ນມີການກວດກາ ຜູ້ຄົນກໍຍັງພາກັນຊອກຫາຊ່ອງທາງຊົມໃຊ້ ໂດຍສະເພາະ ເວລາເວົ້າເຖິງເລື້ອງສື່ສັງຄົມ ຄື facebook ແລະ twitter ເຖິງຢ່າງໃດກໍດີ ສິ່ງເຫລົ່າ ນີ້ໄດ້ ຖືກກີດກັ້ນຢູ່ ຈີນ ແລະອີຣ່ານ ຍານາງ Sanja Kelly ກ່າວວ່າ ແຕ່ວ່າ ຜູ້ຄົນໃຊ້ສື່ສັງຄົມຢ່າງໃດ ຢູ່ໃນບັນດາປະເທດຕ່າງໆຄືດັ່ງ ອິຣ່ານ ສາ ມາດກາຍ ເປັນເລື້ອງຮ້າຍແຮງທີ່ຕິດຕາມມາໄດ້ ນັກແຕ້ມຮູບກາຕູນໜຸ່ມຄົນໜຶ່ງຂອງອີຣ່ານ ໄດ້ ຖືກຕັດສິນລົງໂທດຕິດຄຸກເຖິງ 12 ປີ ຍ້ອນລົງຮູບແຕ້ມກາຕູນ ທາງ facebook ທີ່ເຮັດ ໃຫ້ພວກຜູ້ແທນເປັນຄືກັບໂຕສັດ